Հավելված N1

* — 2024թ

N —   հրամանի

**ՊԱՅՄԱՆԱԳԻՐ N**

**ՓՈԽՀԱՏՈՒՑՈՒՄ ՏՐԱՄԱԴՐԵԼՈՒ ՎԵՐԱԲԵՐՅԱԼ**

|  |  |
| --- | --- |
| Քք. Երևան |  \_\_\_ \_\_\_\_\_\_\_\_\_\_ 202․․․թ |
|  |  |

Հայաստանի Հանրապետության էկոնոմիկայի նախարարությունը, ի դեմս նախարարության գլխավոր քարտուղար \_\_\_\_\_\_\_\_\_\_\_\_ (այսուհետ՝ Նախարարություն), որը գործում է Նախարարության կանոնադրության հիման վրա, մի կողմից, և քաղաքացի/ՍՊԸ/ԱՁ (անձնագիր AA 0000000, տրվ. 00.00.0000թ., 000-ի կողմից)/(ՍՊԸ/ԱՁ գրանցման համար\_\_\_\_\_\_\_\_\_\_\_) ի դեմս տնօրեն\_\_\_\_\_\_\_\_\_\_), (այսուհետ՝ Շահառու), (այսուհետ միասին՝ Կողմեր) հիմք ընդունելով Հայաստանի Հանրապետության կառավարության N ․․․․․․․․․․․․․․․․ որոշմամբ հաստատված «Հայաստանի Հանրապետությունում գյուղատնտեսական նշանակության հողերի միավորման (կոնսոլիդացիայի) աջակցության 2023-2025 թվականների» ծրագիրը (այսուհետ` Ծրագիր) և Հայաստանի Հանրապետության կառավարության ․․․․․․ ․․․․․․․․․․․ ․․․․․․․․․․․․․․թ․-ի «Հայաստանի Հանրապետության ․․․․․․․․․․․․․․․․․․ թվականի պետական բյուջեի կատարումն ապահովող միջոցառումների մասին» N ․․․․․․․․․․․․․․․․․․․․․․․․․․․․․․․․․․․․ որոշումը՝ 1022 «Գյուղատնտեսության խթանման ծրագիր» ծրագրի շրջանակում իրականացվող 12011 «Հայաստանի Հանրապետությունում գյուղատնտեսական նշանակության հողերի միավորմանը (կոնսոլիդացիային) աջակցություն» միջոցառման իրականացման նպատակով կնքեցին սույն պայմանագիրը (այսուհետ` Պայմանագիր) հետևյալի մասին․

**1.ՊԱՅՄԱՆԱԳՐԻ ԱՌԱՐԿԱՆ**

1.1 Սույն Պայմանագրով՝ Շահառուն պարտավորվում է Ծրագրի շրջանակներում միավորել փոքր չափերով և մասնատված գյուղատնտեսական նշանակության հողատարածքներ, իսկ Նախարարությունը պարտավորվում է միավորված հողատարածքների դիմաց տրամադրել Ծրագրով սահմանված փոխհատուցում։

**2. Կողմերի իրավունքներն ու պարտականությունները**

 2.1 **Նախարարությունն** իրավունք ունի.

2.1.1 Պայմանագրի գործողության ընթացքում, փոխհատուցումը տրամադրելուց հետո՝ հինգ տարվա ընթացքում, ցանկացած ժամանակ իրականացնել մոնիթորինգ,

2.1.2 Ծրագրով սահմանված պահանջների խախտում արձանագրելու դեպքում իր հայեցողությամբ սահմանել թերությունների վերացման ողջամիտ ժամկետ,

2.1.3 Չփոխհատուցել Շահառուի կողմից Ծրագրի պահանջներին համապատասխան հաշվարկված փոխհատուցման ենթակա գումարը, եթե հողերի ձեռք բերումն ու միավորումը (կոնսոլիդացիան) չեն իրականացվել Պայմանագրով սահմանված ժամկետում կամ մոնիթորինգի բացասական եզրակացությամբ չեն համապատասխանում Ծրագրով սահմանված պահանջներին:

2.2 **Նախարարությունը** պարտավոր է՝

2.2.1 Հողամասերի միավորումից հետո՝ շահառուի կողմից ներկայացված դիմումի համաձայն՝ 15 աշխատանքային օրվա ընթացքում «Գյուղատնտեսական ծառայությունների կենտրոն» ՊՈԱԿ-ի միջոցով իրականացնել մոնիթորինգ։

2.2.2 Ծրագրի 16-րդ կետով սահմանված փաստաթղթերը Շահառուի կողմից թղթային կամ էլեկտրոնային տարբերակով Նախարարություն ներկայացնելուց և «Գյուղատնտեսական ծառայությունների կենտրոն» ՊՈԱԿ-ի կողմից իրականացված մոնիթորինգի դրական եզրակացության հիման վրա փոխհատուցման ենթակա գումարը 15 աշխատանքային օրվա ընթացքում փոխանցել Շահառուի հաշվեհամարին։

2.3 **Շահառուն** իրավունք ունի՝

2.3.1 Անհրաժեշտության դեպքում պահանջել պարզաբանումներ Ծրագրի դրույթների վերաբերյալ,

2.3.2. Պահանջել փոխհատուցում Նախարարությունից, Ծրագրի 16-րդ կետով սահմանված գործընթացն ավարտելուց հետո՝ իրականացված մոնիթորինգի դրական եզրակացության պարագայում։

2.4 **Շահառուն** պարտավոր է՝

2.4.1 Պահպանել Ծրագրով սահմանված պահանջները,

2.4.2 Միավորված հողամասի նկատմամբ ապահովել առանձին գույքային միավորների սահմանների միավորման պետական գրանցումն իր անվամբ և հողամասերի միավորումն ավարտել փոխհատուցման պայմանագրի կնքման օրվան հաջորդող օրվանից առավելագույնը երկու տարվա ընթացքում՝ Ծրագրի պահանջներին համապատասխան։

2.4.3 Չխոչընդոտել Նախարարության կողմից իրականացվող մոնիթորինգին,

2.4.4 Սույն Պայմանագիրը կնքելուց հետո Ծրագրի 10-րդ կետով սահմանված կարգով և ժամկետներում Նախարարություն ներկայացնել հաշվետվություն,

2.4.5 Պահպանել Ծրագրի 4-րդ կետի 1-5-րդ ենթակետերով սահմանված պահանջները,

2.4.6 Ծրագրի դրույթները խախտելու դեպքում փոխհատուցված գումարը վերադարձնել ՀՀ պետական բյուջե այդ մասին ծանուցումը ստանալուց հետո մեկամսյա ժամկետում:

**3․ Պայմանագրի գինը և վճարման կարգը**

3․1 Պայմանագրի գինը որոշվում է պայմանագիրը կնքելուց հետո ձեռք բերված առանձին գույքային միավոր հանդիսացող հողամասերի կադաստրային արժեքի 30%-ի չափով` Ծրագրի պահանջներին համապատասխան միավորում իրականացնելու դեպքում։ Մոնիթորինգի դրական եզրակացության դեպքում նախարարությունը 15 աշխատանքային օրվա ընթացքում շահառուի հետ կնքում է համաձայնագիր և նրա հաշվին փոխանցում սույն Ծրագրի պահանջներին համապատասխան հաշվարկված փոխհատուցման գումարը։

3.2 Նախարարությունը փոխհատուցման ենթակա գումարը փոխանցում է Շահառուին հաշվարկային հաշվին անկանխիկ եղանակով:

**4. Մոնիթորինգը**

4.1 Նախարարությունը «Գյուղատնտեսական ծառայությունների կենտրոն» ՊՈԱԿ-ի միջոցով Ծրագրի իրականացման վերջնական արդյունքների համապատասխանության գնահատման նպատակով իրականացնում է մոնիթորինգ:

4.2 Մոնիթորինգի իրականացման ընթացքում բացահայտված թերացումների ու բացթողումների շտկման նպատակով Շահառուին տրվում են գրավոր ցուցումներ և առաջարկություններ:

4.3 Մոնիթորինգի իրականացման ընթացքում Շահառուից կարող են պահանջվել գրավոր պարզաբանումներ և բացատրություններ:

**5. Կողմերի պատասխանատվությունը**

5.1 Սույն պայմանագրով Շահառուն պարտավորվում է ՀՀ\_\_\_\_\_\_\_\_\_մարզի \_\_\_\_\_\_\_\_\_ համայնքի -------------------------բնակավայրում իրականացնել գյուղատնտեսական նշանակության հողերի միավորում, իսկ Նախարարությունը պարտավորվում է կատարել Շահառուի կողմից ձեռք բերված և միավորված հողերի փոխհատուցում ձեռք բերված առանձին գույքային միավոր հանդիսացող հողամասերի կադաստրային արժեքի 30%-ի չափով՝ Ծրագրի պահանջներին համապատասխան միավորում իրականացնելու դեպքում։

5.2 Պայմանագրով նախատեսված դեպքերում կողմերն իրենց պարտավորությունները չկատարելու կամ ոչ պատշաճ կատարելու համար պատասխանատվություն են կրում Հայաստանի Հանրապետության օրենսդրությամբ սահմանված կարգով։

**6. Պայմանագրի փոփոխման և լուծման կարգը**

6.1 Պայմանագիրը կարող է փոփոխվել և լուծվել Կողմերի համաձայնությամբ՝ Ծրագրի պահանջների պահպանմամբ։ Պայմանագրի փոփոխման կամ լուծման վերաբերյալ համաձայնությունը կնքվում է գրավոր։ Ծրագրի 10-րդ կետը խախտելու դեպքում պայմանագիրը միակողմանի կլուծվի։

**7. Անհաղթահարելի ուժի ազդեցությունը (ֆորս-մաժոր )**

7.1 Պայմանագրով պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության արդյունք, որը ծագել է սույն Պայմանագիրը կնքելուց հետո, և կողմերը այն չէին կարող կանխատեսել կամ կանխարգելել: Այդպիսիք են՝ երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում սույն պայմանագրով սահմանված պարտավորությունների կատարումը: Եթե անհաղթահարելի ուժի ազդեցությունը շարունակվում է 3 (երեք) ամսից ավելի, ապա կողմերից յուրաքանչյուրն իրավունք ունի լուծել Պայմանագիրը՝ այդ մասին նախապես տեղյակ պահելով մյուս կողմին:

**8. Վեճերի լուծման կարգը**

8.1 Սույն Պայմանագրի կապակցությամբ կողմերի միջև ծագած վեճերը լուծվում են բանակցությունների միջոցով, իսկ համաձայնության չգալու դեպքում վեճերը քննվում են առաջին ատյանի ընդհանուր իրավասության դատարանում:

**9. Այլ պայմաններ**

9.1 Պայմանագիրը կնքված է հայերեն լեզվով, \_\_\_ էջից, երեք օրինակից, որոնք ունեն հավասարազոր իրավաբանական ուժ: Յուրաքանչյուր կողմին և ՀՀ կադաստրի կոմիտեին տրվում է մեկական օրինակ:

 9.2 Պայմանագրով չնախատեսված դրույթները կարգավորվում են Ծրագրով սահմանված պահանջներով:

9.3 Պայմանագիրը ուժի մեջ է մտնում Կողմերի ստորագրման պահից և գործում է մինչ Կողմերի՝ Պայմանագրով ստանձնած պարտավորությունների ողջ ծավալով կատարումը։

9.4 Շահառուի կողմից փոխհատուցում ստանալու պահից առնվազն 5 տարի «Գույքի նկատմամբ իրավունքների պետական գրանցման մասին» ՀՀ օրենքի 10-րդ հոդվածի 1-ին կետի 4-րդ ենթակետի համաձայն գույքի նկատմամբ կիրառվում է օտարման սահմանափակում։

**10. Կողմերի հասցեները, բանկային վավերապայմանները և ստորագրությունները**

|  |  |  |  |  |  |  |  |
| --- | --- | --- | --- | --- | --- | --- | --- |
| **ՆԱԽԱՐԱՐՈՒԹՅՈՒՆ** | **ՇԱՀԱՌՈՒ** |  |  |  | **ՄԱՏԱԿԱՐԱՐ** |  |  |
| ՀՀ էկոնոմիկայի նախարարություն Հասցե`0010, ք. Երևան, Մհեր Մկրտչյան 5 ՀՀ ֆինանսների նախարարությանգործառնական վարչությունՀ/Հ 900011042042ՀՎՀՀ 02698604 ՀՀ Էկոնոմիկայի նախարարության գլխավոր քարտուղար | ————————Հասցե՝ ՀՀ ք \_\_\_\_\_\_\_\_\_, \_\_\_\_\_\_\_ փող. 00, բն. 00Անձնագիր AA 0000000, տրվ. 00.00.0000թ., 000-ի կողմիցՀՎՀՀ 00000000Հեռ.+374 00 000 000«\_\_\_\_\_\_\_\_ ԲԱՆԿ» ՓԲԸՀ/Հ 000000000000000 |  |  |  | ***\_\_\_\_\_\_\_\_\_\_\_\_\_\_\_\_\_\_\_***Հասցե՝ ՀՀ \_\_\_\_\_\_\_ մարզ,\_\_\_\_\_\_\_\_\_ համայնք,\_\_\_ փողոց, տուն \_\_\_\_ անձնագիր AA 0000000,տրվ. \_\_\_\_\_\_\_\_թ., -ի կողմիցՀեռ.+374 \_\_\_\_\_\_\_\_\_\_\_«\_\_\_\_\_\_\_\_\_\_ԲԱՆԿ» ԲԲԸՀՎՀՀ 00000000Հ/Հ 000000000000 |  |  |
|  \_\_\_\_\_\_\_\_\_\_\_\_\_\_\_\_\_\_\_\_\_\_  (ստորագրություն) Կ. Տ.  |  \_\_\_\_\_\_\_\_\_\_\_\_\_\_\_\_\_\_\_\_ (ստորագրություն) |  |  |  | \_\_\_\_\_\_\_\_\_\_\_\_\_\_\_\_\_\_(ստորագրություն) Կ.Տ |  |  |